**UZŅĒMUMA LĪGUMS**

par Esplanādes ūdenskrātuves krastu labiekārtošanas un ūdenstilpnes tīrīšanas
 pasākumiem teritorijas vides un ainaviskā stāvokļa uzlabošanai

Daugavpilī, 2015.gada 13.jūlijā

**Daugavpils pilsētas pašvaldības iestāde „Komunālās saimniecības pārvalde”**, reģ.Nr. 90009547852, juridiskā adrese: Saules iela 5A, Daugavpils, (turpmāk – PASŪTĪTĀJS), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

**SIA “MTE”**, vienotais reģistrācijas Nr.45403012905, juridiskā adrese: ”Lejas Bērzmilni”,

Sarkaņu pagasts, Madonas novads, LV-4870, turpmāk saukts IZPILDĪTĀJS, tās valdes locekļa **Mārtiņa Tropa** personā, kurš rīkojas uz Statūtu pamata, no otras puses,

abi kopā vai katrs atsevišķi, turpmāk saukti „LĪDZĒJI”, pamatojoties uz Daugavpils pilsētas domes iepirkumu komisijas 2015.gada 7.jūlijā lēmumu (protokols Nr.3) iepirkuma „Teritorijas labiekārtošanas darbi”, identifikācijas Nr.DPD 2015/71, A.DAĻĀ: Esplanādes ūdenskrātuves krastu labiekārtošanas un ūdenstilpnes tīrīšanas pasākumus teritorijas vides un ainaviskā stāvokļa uzlabošanai (turpmāk – konkurss), noslēdza šādu līgumu (turpmāk – Līgums):

**I. Līguma priekšmets**

1. Pasūtītājs uzdod un Izpildītājs par samaksu uzņemas Līgumā noteiktajā kārtībā, termiņos un pienācīgā kvalitātē veikt **Esplanādes ūdenskrātuves krastu labiekārtošanas un ūdenstilpnes tīrīšanas pasākumus teritorijas vides un ainaviskā stāvokļa uzlabošanai** (turpmāk – darbi), saskaņā ar tehnisko specifikāciju (1.pielikums), Izpildītāja sagatavoto tehnisko piedāvājumu (2.pielikums) un lokālo tāmi (3.pielikums).

**II. Darbu apjoms un izpildes termiņi**

1. Izpildītājs organizē un nodrošina darbu pabeigšanu **3 (triju) mēnešu laikā** no līguma noslēgšanas dienas.
2. Izpildītājam ir pienākums uzsākt Objektā darbus ne vēlāk kā **3 (trešajā) darba dienā** no akta parakstīšanas par Objekta nodošanu darbu veikšanai parakstīšanas dienas.
3. Izpildītājs pirms darbu uzsākšanas ieceļ konkursa piedāvājumā norādīto sertificētu atbildīgo būvdarbu vadītāju un darba aizsardzības koordinatoru un izstrādā Darbu veikšanas projektu. Atbildīgais būvdarbu vadītājs un darba aizsardzības koordinators veic normatīvajos aktos noteiktās funkcijas.
4. Pēc Līguma ietvaros paredzēto darbu pabeigšanas Izpildītājs veic izpildīto darbu, kā arī visas ar to saistītās dokumentācijas nodošanu Pasūtītājam saskaņā ar šī Līguma noteikumiem un Latvijas būvnormatīviem.

**III. Izpildītāja pienākumi**

1. Veikt darbus kvalitatīvi, ievērojot normatīvajos aktos, Līgumā minētās prasības un Lokālajā tāmē norādītos darbu apjomus.
2. Sagatavot normatīvajos aktos un tehniskajā specifikācijā noteikto izpilddokumentāciju.
3. Nodrošināt Latvijas būvnormatīvu un citu Latvijas Republikas normatīvo aktu noteikumu, Latvijas nacionālo standartu ievērošanu visos sagatavotajos dokumentos un visu šajā Līgumā paredzēto darbu veikšanas gaitā.
4. Veikt darbus ar savu (īpašumā vai lietošanā esošu) aprīkojumu, materiāliem vai citiem nepieciešamajiem tehniskajiem līdzekļiem un instrumentiem.
5. Darbu veikšanas procesā ievērot darba aizsardzības, ugunsdrošības noteikumus un uzņemties pilnu atbildību par jebkādiem minēto noteikumu pārkāpumiem un to izraisītām sekām.
6. Nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar normatīvajiem aktiem par darba aizsardzību.
7. Nodrošināt Objektā strādājošos ar nepieciešamajiem darba aizsardzības līdzekļiem.
8. Segt Pasūtītājam ar darbu izpildi saistītos izdevumus, ja tādi rodas darbu izpildes laikā.
9. Nodrošināt darba laikā Pasūtītājam brīvu un drošu piekļūšanu Objektam.
10. Nekavējoties rakstveidā informēt Pasūtītāju par visiem apstākļiem, kas atklājušies darbu izpildes procesā un var neparedzēti ietekmēt darbu izpildi.
11. Savlaicīgi brīdināt Pasūtītāju, ja darbu izpildes gaitā radušies apstākļi, kas var būt bīstami cilvēku veselībai vai dzīvībai, un veikt visus nepieciešamos pasākumus, lai tos novērstu.
12. Pildīt visus citus no šī Līguma un normatīvajiem aktiem izrietošos Izpildītāja pienākumus.
13. Līguma izpildē iesaistīt iepirkuma piedāvājumā norādītos speciālistus, tajā skaitā konkursa piedāvājumā norādīto būvdarbu vadītāju un darba aizsardzības koordinatoru, un apakšuzņēmējus.
14. Nodrošināt savu un līguma izpildē iesaistīto būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un piecu dienu laikā pēc Līguma spēkā stāšanās iesniegt Pasūtītājam polišu kopijas (uzrādot oriģinālus). Minētais līgums jāuztur spēkā visu būvdarbu un garantijas laiku.

**IV. Pasūtītāja pienākumi**

1. Norēķināties ar Izpildītāju par kvalitatīvi izpildītiem darbiem Līgumā noteiktajā kārtībā.
2. Nodrošināt Izpildītājam brīvu un netraucētu piekļuvi Objektam.
3. Norīkot par līguma izpildi atbildīgo personu.

**V. Līguma izpildes kārtība**

1. Pēc darbu pabeigšanas Izpildītājs iesniedz Pasūtītājam darbu pieņemšanas – nodošanas aktu divos eksemplāros un aktu par izpildītajiem darbiem divos eksemplāros, kurā tiek norādīts faktiski paveiktais darba apjoms, kā arī apliecinājumu par garantijas saistību pildīšanu veiktajiem darbiem.
2. **20 (divdesmit) darba dienu laikā** pēc darbu pieņemšanas – nodošanas akta saņemšanas Pasūtītājs pārbauda izpildīto darbu apjomu un kvalitāti, kā arī darbu izpildes dokumentāciju un paraksta aktu vai noformē rakstveida motivētu atteikumu darbus pieņemt.
3. Pasūtītājam ir tiesības atteikties no darbu pieņemšanas, ja darbu pieņemšanas procesā tiek konstatēti kvalitātes trūkumi, paveikto darbu neatbilstība šī Līguma noteikumiem vai Latvijas Republikas normatīvajiem aktiem. Pēc attiecīgo trūkumu novēršanas Izpildītājs atkārtoti veic darbu nodošanu Pasūtītājam.
4. Pasūtītājs ir tiesīgs noteikt jebkura risinājuma ekspertīzi, pieaicinot neatkarīgus ekspertus. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Izpildītāja vainas, nolaidības vai neuzmanības dēļ. Šādā gadījumā ekspertīzes izdevumus sedz Izpildītājs.
5. Abpusēji parakstīts pieņemšanas nodošanas akts ir pamats rēķina izrakstīšanai. Samaksa tiek veikta par faktiski izpildītajiem darbiem.

**V. Līguma summa un samaksas kārtība**

1. Līguma summa bez pievienotās vērtības nodokļa (turpmāk – PVN) par darbu veikšanu sastāda  **EUR 29 411.90** (divdesmit deviņi tūkstoši četri simti vienpadsmit eiro 90 centi) bez pievienotās vērtības nodokļa (PVN), PVN sastāda EUR 6176.50 (seši tukstoši viens simts septiņdesmit seši eiro 50 centi), kopā ar PVN 35 588.40 ( trīsdesmit pieci tūkstoši pieci simti astoņdesmit astoņi eiro 40 centi).
2. Izpildītājs ir tiesīgs saņemt **priekšapmaksu 20 % apmērā** no līguma summas, iesniedzot Pasūtītajam rēķinu. Pasūtītājs izmaksā priekšapmaksu 10 dienu laikā no rēķina saņemšanas.
3. Līguma summa ietver samaksu par šī Līguma ietvaros paredzēto Izpildītāja saistību izpildi – darbu, materiāliem, mehānismu izmaksām, iekārtu izmaksām un visiem citiem izdevumiem, kas minēti tāmē.
4. Apmaksa par darbu izpildi tiks veikta par faktiski izpildītiem darbiem. Apmaksa tiks veikta **30 (trīsdesmit)** kalendāro dienu laikā pēc darbu nodošanas – pieņemšanas akta parakstīšanas, pamatojoties uz Izpildītāja izsniegtu rēķinu.
5. Iespējamais sadārdzinājums Līguma realizācijas laikā netiks papildus apmaksāts.

**VII. Garantija**

1. Izpildītājs garantē izpildīto darbu kvalitāti un atbilstību šī Līguma noteikumiem un Latvijas Republikas normatīvajiem aktiem.
2. **Garantijas termiņš ir 24 mēneši,** skaitot no darbu pieņemšanas – nodošanas akta parakstīšanas.
3. Garantijas termiņā konstatētos defektus un citus trūkumus Izpildītājs apņemas novērst saviem spēkiem un par saviem līdzekļiem. Defektu un trūkumu novēršanas termiņš un apjoms tiek noteikts pusēm vienojoties, bet, ja vienošanos panākt neizdodas, Pasūtītājs ir tiesīgs pieprasīt veikt neatkarīgu ekspertīzi, kuras slēdziens attiecībā uz trūkumu un defektu novēršanas termiņu un apjomu Izpildītājam ir obligāts. Ekspertīze tiek veikta uz Izpildītāja rēķina.
4. Ja Izpildītājs garantijas termiņā atsakās novērst konstatētos defektus vai nenovērš tos noteiktajā termiņā, Pasūtītājam ir tiesības šo darbu veikšanu uz Izpildītāja rēķina uzdot trešajai personai.

**VIII. Atbildība**

1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem zaudējumiem. Negūtā peļņa Līdzējiem nav jāatlīdzina.
2. Izpildītājs uzņemas pilnu atbildību par mantiskajiem zaudējumiem, kas var rasties Pasūtītājam vai trešajām personām, Izpildītājam veicot šajā Līgumā paredzētos darbus, un apņemas patstāvīgi atrisināt visas pretenzijas un prasības, kādas šajā sakarā izvirza trešās personas vai Pasūtītājs.
3. Līdzēji ir savstarpēji atbildīgi par sniegto ziņu patiesumu un pilnību.
4. Izpildītājs garantē, ka pašlaik pret Izpildītāju nav, vai, pēc viņa labākās pārliecības, nedraud un netiek uzsākta tiesāšanās, arbitrāža, vai arī citi tiesas procesi, kas varētu (ja netiek pierādīts pretējais) būtiski nelabvēlīgi ietekmēt Izpildītāja finansiālo stāvokli vai Izpildītāju spēju izpildīt jebkādas viņa saistības sakarā ar šo Līgumu.
5. Līdzēji nav atbildīgi par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Līdzēji uzskata ugunsgrēkus, dabas katastrofas, militāru agresiju, streiku, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojusies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot šo Līgumu. Par nepārvaramas varas apstākļu esamību pusei, kurai šie apstākļi radušies, jāapstiprina un jāpierāda ar LR Rūpniecības un tirdzniecības kameras apstiprinātu izziņu par šādu apstākļu esamību.

**IX. Sankcijas**

1. Ja Izpildītājs neuzsāk darbus noteiktajā termiņā, saskaņā ar Līguma 3.punktu, tad veicot galīgo norēķinu no Izpildītājam izmaksājamās summas ietur līgumsodu 0,2% apmērā no Līguma summas par katru nokavēto dienu, bet ne vairāk kā 10% no kopējās līguma summas.
2. Ja Izpildītājs nokavē darbu izpildes galīgo termiņu, Pasūtītājs, veicot galīgo norēķinu, no Izpildītājam izmaksājamās summas ietur līgumsodu 0,2% apmērā no Līguma summas par katru nokavēto dienu, bet ne vairāk kā 10% no kopējās līguma summas.
3. Ja Pasūtītājs kavē šī līguma 30.punktā noteikto maksājumu, tas maksā Izpildītājam līgumsodu 0,2 % apmērā no neveiktās maksājuma summas par katru nokavēto dienu, bet ne vairāk kā 10% no kopējās līguma summas.

**XI. Līguma vienpusēja izbeigšana un darbu pārtraukšana**

1. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (piecas) kalendārās dienas iepriekš un neatlīdzinot zaudējumus, šādos gadījumos:
	1. ja Izpildītājs nokavē darbu uzsākšanas termiņu vairāk kā par 10 (desmit) dienām. Līgums tomēr netiek izbeigts, ja Izpildītājs pierāda, ka nav vainojams pie darbu neuzsākšanas noteiktajā termiņā;
	2. ja Izpildītājs pēc Pasūtītāja rakstveida brīdinājuma saņemšanas un tajā norādīto pārkāpumu novēršanas atkārtoti ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un prasību par pārkāpumu novēršanu;
	3. ja pēc Pasūtītāja pieprasījuma neatkarīga ekspertīze, kuras sastāvu rakstveidā apstiprinājuši abi Līdzēji, ir konstatējusi, ka Izpildītājs darbus veic nekvalitatīvi vai neatbilstoši Latvijas būvnormatīviem, kas būtiski varētu ietekmēt Objekta tālāko ekspluatāciju;
	4. pret Izpildītāju tiek iesniegta prasība par atzīšanu par maksātnespējīgu (izņemot gadījumu, ja tiek piemērota sanācija) vai uzsākta tā likvidācija;
	5. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
2. Izpildītājam ir pienākums pārtraukt darbu izpildi ar Pasūtītāja paziņojuma par Līguma izbeigšanu saņemšanas brīdi. Līguma izbeigšanas gadījumā, veicot galīgo norēķinu, Pasūtītājs samaksā Izpildītājam par līdz paziņojuma saņemšanas dienai Objektā izpildītajiem darbiem, izmantotajiem materiāliem un piegādātajām iekārtām. Pēc darbu pārtraukšanas, Izpildītājam jāatstāj Objekts 7 (septiņu) kalendāro dienu laikā, aizvācot savas mantas, instrumentus, izvedot būvgružus un atstājot Objektu sakārtotā vidē. Ja pretendents ir saņēmis priekšapmaksu, tad veicot galīgo norēķinu Pasūtītajs var piemērot ieskaitu.
3. Līguma izbeigšanas gadījumā Izpildītājam **5 dienu** laikā jāatgriež Pasūtītājam saņemtā priekšapmaksa vai priekšapmaksas atlikums – ja tika veiks ieskaits.
4. Līgumu var nebūtiski papildināt vai grozīt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un pēc to abpusējas parakstīšanas, kļūst par šā Līguma neatņemamām sastāvdaļām.
5. Būtiski Līguma grozījumi nav pieļaujami.

**XIII. Noslēguma jautājumi**

1. Visas domstarpības, kas ir saistītas ar šī Līguma izpildi, Līdzēji risina pārrunu ceļā, bet, ja vienošanos nav iespējams panākt 15 (piecpadsmit) kalendāro dienu laikā, tad tiesā, Latvijas Republikas normatīvajos aktos noteiktā kārtībā.
2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
3. Nevienam no Līdzējiem nav tiesību nodot šajā Līgumā noteiktās saistības trešajai personai bez otra Līdzēja rakstiskas piekrišanas.
4. Šī Līguma noteikumi ir saistoši Līdzējiem un pilnā apmērā pāriet uz Līdzēju tiesību un saistību pārņēmējiem.
5. Visi šī Līguma grozījumi ir noformējami rakstveidā un iegūst spēku ar brīdi, kad tos parakstījuši abi Līdzēji.
6. Līgums ir sastādīts uz 6 lapām ar tehnisko piedāvājumu, lokālo tāmi un darbu izpildes grafiku pielikumā, latviešu valodā un parakstīts divos eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.
7. Par līguma izpildi saistīto jautājumu atbildīgās personas:
	1. No Pasūtītāja puses: Kaspars Laizāns, tālr.: 654 76320; mob.tālr.: 29605014, e-pasts: kaspars.laizans@daugavpils.lv;
	2. No Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pielikumā: 1. Tehniskā specifikācija;

2. Tehniskais piedāvājums;

 3. Lokālā tāme;

**XIV. Līdzēju juridiskās adreses, rekvizīti un paraksti**

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**reģ.Nr.90009547852Saules iela 5A, Daugavpils, LV – 5401Vadītājs A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA “MTE”**Reģ. Nr. 45403012905,Juridiskā adrese: ”Lejas Bērzmilni”,Sarkaņu pagasts, Madonas novads, LV-4870Valdes loceklisM.Trops \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| 1.Pielikums |
| 2015.gada \_\_\_\_\_jūlijā |
| uzņēmuma līgumam Nr.\_\_\_\_\_\_\_ |

**TEHNISKĀ SPECIFIKĀCIJA**

**A.DAĻA: “Esplanādes ūdenskrātuves krastu labiekārtošanas un ūdenstilpnes tīrīšanas pasākumi teritorijas vides un ainaviskā stāvokļa uzlabošanai”.**

**1.Uzdevums:** Veikt Esplanādes ūdenskrātuves krastu labiekārtošanas un ūdenstilpnes tīrīšanas pasākumus teritorijas vides un ainaviskā stāvokļa uzlabošanai.

**2.Darba apjomi:**

|  |  |  |
| --- | --- | --- |
|  **Darba veids** | **Mērvienība** | **Kopējais apjoms** |
|
| 1. Koku, krūmu celmu raušana ūdenskrātuves krastos un transportēšana uz Pasūtītāja norādīto atbērtnes vietu; | m2 | 2100 |
| 2. Ūdenskrātuves tīrīšana no pielūžņojuma un nogulumiežu slāņa (ar vidējo biezumu līdz 0,35 m); | m3 | 3800 |
| 3. No ūdens izņemtā pielūžņojuma un nogulumiežu transportēšana uz Pasūtītāja norādīto atbērtnes vietu; | m3 | 3800 |
| 4. Augu zemes noņemšana pludmalei paredzētajā vietā un transportēšana uz Pasūtītāja norādīto atbērtnes vietu; | m3 | 80 |
| 5. Paredzētās pludmales teritorijas līdzināšana ar traktortehnikas palīdzību; | m2 | 800 |
| 6. Atbērtnes vietā izvieto materiālu izlīdzināšana; | m3 | 4000 |
| 7. Ūdenskrātuves krastu piegulošās teritorijas līdzināšana; | m2 | 4500 |
| 8. Polietilēna caurtekas (ar diametru 500 mm un garumu 12000 mm) ieklāšana ūdens noteces regulēšanai ūdenskrātuves pārplūdes gadījumā | gab. | 1 |
| 9. Atkritumu savākšana un utilizēšana | m3 | 10 |

**3. Papildinformācija.**

Visi darbi jāveic saskaņā ar SIA “Daugavpils ūdens” 10.04.2015. izdotajiem tehniskiem noteikumiem “Esplanādes ūdenskrātuves tīrīšana un tās piekrastes labiekārtošana, Daugavpilī”.

**4. Speciālie noteikumi:**

4.1. Veicot darbus, darba vieta jāaprīko atbilstoši darba drošības prasībām;

4.2. Pirms darbu veikšanas darbu veicējiem jāizstrādā darbu veikšanas projekts saskaņā ar Ministru kabineta noteikumiem Nr.395 “Noteikumi par Latvijas būvnormatīvu LBN 310-05 Darbu veikšanas projekts”, SIA “Daugavpils ūdens” izdotajiem tehniskajiem noteikumiem un tas jāsaskaņo ar Pasūtītāju. Darbi var tikt uzsākti tikai pēc Darbu veikšanas projekta saskaņošanas.

4.3. Veicot darbus ievērot vispārējās vides aizsardzības prasības, darbu veikšanas laikā aizliegts piesārņot un piegružot vidi, nelabvēlīgi ietekmēt Esplanādes ūdenskrātuves ainavisko stāvokli;

4.4. Atkritumus, kuri radušies ūdenskrātuves krastu un gultnes tīrīšanas laikā (izraktie vai teritorijā esošie sadzīves / būvniecības atkritumi) jānodod attiecīgajam atkritumu apsaimniekotājam normatīvajos aktos paredzētajā kārtībā;

4.5. Darbu veikšanas laikā radušos atkritumu apsaimniekošanu veikt tā, lai netiktu apdraudēta cilvēku dzīvība un veselība, kā arī trešās personu mantiskās vērtības;

4.6. Darbu veikšanas laikā to veicējs nes pilnu materiālo atbildību par trešajām personām nodarītajiem materiālajiem zaudējumiem;

5. **Tāmes sastādīšana:**

Tāme sastādāma saskaņā ar Noteikumiem par Latvijas būvnormatīvu LBN 501-06 "Būvizmaksu noteikšanas kārtība".

**6. Darbu izpildes termiņš:** 3 (trīs) mēnešu laikā no līguma noslēgšanas brīža.

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**Vadītājs A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA “MTE”**Valdes loceklisM.Trops \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| 2.Pielikums |
| 2015.gada \_\_\_\_\_jūlijā |
| uzņēmuma līgumam Nr.\_\_\_\_\_\_\_ |
|  |

**TEHNISKAIS PIEDĀVĀJUMS**

Daugavpilī

2015.gada 26. jūnijā

Iepazinušies ar iepirkuma **„Teritorijas labiekārtošanas darbi”**, **DPD 2015/71** tehniskās specifikācijas prasībām, apliecinām izpildīt tehniskajā specifikācijā norādītos darbus:

**A.DAĻA: Esplanādes ūdenskrātuves krastu labiekārtošanas un ūdenstilpnes tīrīšanas pasākumi teritorijas vides un ainaviskā stāvokļa uzlabošanai**

|  |  |
| --- | --- |
| **Prasība** | **Pretendenta piedāvājums** |
|  **1. Uzdevums:** Veikt Esplanādes ūdenskrātuves krastu labiekārtošanas un ūdenstilpnes tīrīšanas pasākumus teritorijas vides un ainaviskā stāvokļa uzlabošanai. | Apņemamies veikt Esplanādes ūdenskrātuves krastu labiekārtošanas un ūdenstilpnes tīrīšanas pasākumus teritorijas vides un ainaviskā stāvokļa uzlabošanai. |
| **2.** Visi darbi jāveic saskaņā ar SIA “Daugavpils ūdens” 10.04.2015. izdotajiem tehniskiem noteikumiem “Esplanādes ūdenskrātuves tīrīšana un tās piekrastes labiekārtošana, Daugavpilī”. | Darbi tiks veikti saskaņā ar SIA “Daugavpils ūdens” 10.04.2015. izdotajiem tehniskiem noteikumiem “Esplanādes ūdenskrātuves tīrīšana un tās piekrastes labiekārtošana, Daugavpilī”. |
| **3. Speciālie noteikumi:** |  |
| 3.1. Veicot darbus, darba vieta jāaprīko atbilstoši darba drošības prasībām; | Darba vieta tiks aprīkota atbilstoši darba drošības prasībām. |
| 3.2. Pirms darbu veikšanas darbu veicējiem jāizstrādā darbu veikšanas projekts saskaņā ar Ministru kabineta noteikumiem Nr.395 “Noteikumi par Latvijas būvnormatīvu LBN 310-05 Darbu veikšanas projekts”, SIA “Daugavpils ūdens” izdotajiem tehniskajiem noteikumiem un tas jāsaskaņo ar Pasūtītāju. Darbi var tikt uzsākti tikai pēc Darbu veikšanas projekta saskaņošanas. | Pirms darbu veikšanas tiks izstrādāts darbu veikšanas projekts atbilstoši Tehniskai specifikācijai un saskaņots ar Pasūtītāju.  |
| 3.3. Veicot darbus ievērot vispārējās vides aizsardzības prasības, darbu veikšanas laikā aizliegts piesārņot un piegružot vidi, nelabvēlīgi ietekmēt Esplanādes ūdenskrātuves ainavisko stāvokli; | Apņemamies darbu veikšanas laikā ievērot vispārējās vides aizsardzības prasības, nepiesārņot un nepiegružot vidi, kā arī neietekmēt Esplanādes ūdenskrātuves ainavisko stāvokli nelabvēlīgi. |
| 3.4. Atkritumus, kuri radušies ūdenskrātuves krastu un gultnes tīrīšanas laikā (izraktie vai teritorijā esošie sadzīves / būvniecības atkritumi) jānodod attiecīgajam atkritumu apsaimniekotājam normatīvajos aktos paredzētajā kārtībā; | Darbu laikā radušies atkritumi tiks nodoti atkritumu apsaimniekotājam normatīvajos aktos paredzētajā kārtībā. |
| 3.5. Darbu veikšanas laikā radušos atkritumu apsaimniekošanu veikt tā, lai netiktu apdraudēta cilvēku dzīvība un veselība, kā arī trešās personu mantiskās vērtības; | Veicot darbus, apņemamies atkritumu apsaimniekošanu veikt tā, lai netiktu apdraudēta cilvēku dzīvība un veselība, kā arī trešo personu mantiskās vērtības. |
| 3.6. Darbu veikšanas laikā to veicējs nes pilnu materiālo atbildību par trešajām personām nodarītajiem materiālajiem zaudējumiem; | Darbu veikšanas laikā apņemamies nest pilnu materiālo atbildību par trešajām personām nodarītajiem materiālajiem zaudējumiem. |
| **4. Darbu izpildes termiņš:** 3 (trīs) mēnešu laikā no līguma noslēgšanas brīža. | Apliecinām gatavību izpildīt līgumu 3 (trīs) mēnešu laikā no līguma noslēgšanas dienas. |

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**Vadītājs A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA “MTE”**Valdes loceklisM.Trops \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  | 3.Pielikums |  |
|  |  |  |  |  |  |  |  |  |  |  | 2015.gada \_\_\_\_\_jūlijā |
|  |  |  |  |  |  |  |  |  |  | uzņēmuma līgumam Nr.\_\_\_\_\_\_\_ |
|  | Pasūtītājs: | Daugavpils pilsētas dome, Kr.Valdemāra iela 1, Daugavpils, LV-5401 |
|  | Objekta nosaukums: | “Esplanādes ūdenskrātuves krastu labiekārtošanas un ūdenstilpnes tīrīšanas pasākumi teritorijas vides un ainaviskā stāvokļa uzlabošanai” |
|  | Iepirkums: | TERITORIJAS LABIEKĀRTOŠANAS DARBI, Identifikācijas numurs DPD 2015/71, A.DAĻA |
|  | Izpildītājs: | SIA “MTE” |
|  |  |  |  |  |  |  |  |  |  |  |  |  |  |  |
|  | **Lokālā TĀME Nr. 1** |
|  |  “Esplanādes ūdenskrātuves krastu labiekārtošanas un ūdenstilpnes tīrīšanas pasākumi teritorijas vides un ainaviskā stāvokļa uzlabošanai” |
|  |  |  |  |  |  |  |  |  | Tāme sastādīta 2015.gada 26. jūnijā |
| **Nr. p.k.** | **Darba nosaukums** | **Mērvienība** | **Daudzums** | **Vienības izmaksas** | **Kopā uz visu apjomu** |
| **Laika norma (c/h)** | **Darba samaksas likme (EUR/h)** | **Darba alga (EUR)** | **Materiāli (EUR)** | **Mehānismi (EUR)** | **Kopā (EUR)** | **Darbietilpība (c/h)** | **Darba alga (EUR)** | **Materiāli (EUR)** | **Mehānismi (EUR)** | **Summa (EUR)** |
| 1 | Koku, krūmu celmu raušana ūdenskrātuves krastos un transportēšana uz Pasūtītāja norādīto atbērtnes vietu | m2 | 2100 | 0.04 | 4.50 | 0.18 | 0.00 | 0.23 | 0.41 | 84.00 | 378.00 | 0.00 | 483.00 | **861.00** |
| 2 | Ūdenskrātuves tīrīšana no pielūžņojuma un nogulumiežu slāņa (ar vidējo biezumu līdz 0,35 m) | m3 | 3800 | 0.25 | 4.50 | 1.13 | 0.00 | 2.70 | 3.83 | 950.00 | 4294.00 | 0.00 | 10260.00 | **14554.00** |
| 3 | No ūdens izņemtā pielūžņojuma un nogulumiežu transportēšana uz Pasūtītāja norādīto atbērtnes vietu | m3 | 3800 | 0.05 | 4.50 | 0.23 | 0.00 | 1.50 | 1.73 | 190.00 | 874.00 | 0.00 | 5700.00 | **6574.00** |
| 4 | Augu zemes noņemšana pludmalei paredzētajā vietā un transportēšana uz Pasūtītāja norādīto atbērtnes vietu | m3 | 80 | 0.55 | 4.50 | 2.48 | 0.00 | 2.15 | 4.63 | 44.00 | 198.40 | 0.00 | 172.00 | **370.40** |
| 5 | Paredzētās pludmales teritorijas līdzināšana ar traktortehnikas palīdzību | m2 | 800 | 0.05 | 4.85 | 0.24 | 0.00 | 0.59 | 0.83 | 40.00 | 192.00 | 0.00 | 472.00 | **664.00** |
| 6 | Atbērtnes vietā izvieto materiālu izlīdzināšana | m3 | 4000 | 0.06 | 4.85 | 0.29 | 0.00 | 0.46 | 0.75 | 240.00 | 1160.00 | 0.00 | 1840.00 | **3000.00** |
| 7 | Ūdenskrātuves krastu piegulošās teritorijas līdzināšana | m2 | 4500 | 0.04 | 4.85 | 0.19 | 0.00 | 0.26 | 0.45 | 180.00 | 855.00 | 0.00 | 1170.00 | **2025.00** |
| 8 | Polietilēna caurtekas (ar diametru 500 mm un garumu 12000 mm) ieklāšana ūdens noteces regulēšanai ūdenskrātuves pārplūdes gadījumā | gab. | 1 | 18.00 | 4.50 | 81.00 | 540.00 | 320.00 | 941.00 | 18.00 | 81.00 | 540.00 | 320.00 | **941.00** |
| 9 | Atkritumu savākšana un utilizēšana | m3 | 10 | 0.50 | 4.50 | 2.25 | 35.00 | 5.00 | 42.25 | 5.00 | 22.50 | 350.00 | 50.00 | **422.50** |
|   | Kopā: |   | 1751.00 | 8054.90 | 890.00 | 20467.00 | **29411.90** |
|  |  |  |  |  | **Tiešās izmaksas kopā:** |  |  |  |  | **29411.90** |
|  |  |  |  |  | PVN 21% |  |  |  |  | 6176.50 |
|  |  |  |  |  | **Kopā ar PVN21%** |  |  |  |  | **35588.40** |
|  | Sastādīja | Arguts Kurzemnieks 2015. gada 26. jūnijā |  |  |  |  |  |  |  |  |
|  |  (paraksts un tā atšifrējums, datums) |  |  |  |  |  |  |  |  |  |
|  | **PASŪTĪTĀJS:** |  |  |  | **IZPILDĪTĀJS:** |  |  |  |  |  |  |  |  |
|  | **Daugavpils pilsētas pašvaldības iestāde** |  |  | **SIA “MTE”** |  |  |  |  |  |  |  |  |
|  | **iestāde “Komunālās saimniecības pārvalde”** |  |  |  |  |  |  |  |  |  |  |
|  | Vadītājs  |  |  |  | Valdes loceklis |  |  |  |  |  |  |  |  |
|  | A.Pudāns\_\_\_\_\_\_\_\_\_\_\_\_\_\_\_ |  |  |  | M.Trops \_\_\_\_\_\_\_\_\_\_\_\_\_\_\_\_ |  |  |  |  |  |